title: 2009/41/CE: Decizia Consiliului din 19 ianuarie 2009 de numire a unui membru austriac în cadrul Comitetului Regiunilor

text:
               21.1.2009

               RO

               Jurnalul Oficial al Uniunii Europene

               L 16/12

      DECIZIA CONSILIULUI

   din 19 ianuarie 2009
   de numire a unui membru austriac în cadrul Comitetului Regiunilor
   (2009/41/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului austriac,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Un post de membru în cadrul Comitetului Regiunilor a devenit vacant ca urmare a decesului domnului Jörg HAIDER,

         DECIDE:
   Articolul 1
   Se numește în calitate de membru al Comitetului Regiunilor pentru perioada rămasă a mandatului, respectiv până la 25 ianuarie 2010:
   Domnul Gerhard DÖRFLER, Landeshauptmann, Kärnten.
   Articolul 2
   Prezenta decizie produce efecte de la data adoptării.

      Adoptată la Bruxelles, 19 ianuarie 2009.

            Pentru Consiliu

            Președintele

         P. GANDALOVIČ

      (1)  JO L 56, 25.2.2006, p. 75.


title: Decizia Comitetului executiv din 16 decembrie 1998 privind Manualul de cooperare transfrontalieră a organelor de poliție [SCH/Com-ex (98)52]

text:
               19/Volumul 02

               RO

               Jurnalul Ofícial al Uniunii Europene

               246

         41998D0052

               L 239/408

               JURNALUL OFÍCIAL AL UNIUNII EUROPENE

      DECIZIA COMITETULUI EXECUTIV

   din 16 decembrie 1998
   privind Manualul de cooperare transfrontalieră a organelor de poliție
   [SCH/Com-ex (98)52]
   COMITETUL EXECUTIV,
   având în vedere articolul 132 din Convenția de punere în aplicare a Acordului Schengen,
   având în vedere articolul 2 alineatul (3) și articolele 3, 7, 39, 40, 41, 46, 47 și 92 din convenția menționată anterior,
   DECIDE:

               1.

               Prin prezenta se adoptă Manualul de cooperare transfrontalieră a organelor de poliție [Doc. SCH/I (98)90 (1)], anexat la decizie. Totodată, prezenta decizie abrogă Declarația comitetului executiv din 29 iunie 1995 [Doc. SCH/Com-ex (95) Decl. 2].

               2.

               Manualul Schengen de cooperare a organelor de poliție în domeniul menținerii ordinii și siguranței publice [Doc. SCH/I (97)36 Rev. 5] a fost înglobat în Manualul de cooperare transfrontalieră a organelor de poliție. Prezenta decizie abrogă Decizia comitetului executiv din 24 iunie 1997 [Doc. SCH/Com-ex (97)6 Rev. 2].

               3.

               Statele contractante înglobează Manualul de cooperare transfrontalieră a organelor de poliție în instrucțiunile lor naționale specifice și vor înainta manualul spre aplicare serviciilor lor de poliție.

               4.

               Secretariatul Schengen răspunde de actualizarea constantă a manualului sub forma unei mape cu file separate. În acest scop, statele contractante vor ține la curent Secretariatul General în legătură cu orice modificări care trebuie aduse fișelor naționale.

               5.

               La fiecare șase luni, președinția în exercițiu va consulta statele în legătură cu necesitatea actualizării părții generale și va actualiza manualul.

               6.

               Președinția va înainta manualul Uniunii Europene în scop informativ.

      Berlin, 16 decembrie 1998.

            Președintele

         C. H. SCHAPPER

      (1)  Document cu circulație restrânsă.


title: 2008/657/CE: Decizia Consiliului din 24 iulie 2008 de numire a unui membru german și a unui supleant german în cadrul Comitetului Regiunilor

text:
               12.8.2008

               RO

               Jurnalul Oficial al Uniunii Europene

               L 215/3

      DECIZIA CONSILIULUI

   din 24 iulie 2008
   de numire a unui membru german și a unui supleant german în cadrul Comitetului Regiunilor
   (2008/657/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului german,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006 și 25 ianuarie 2010 (1).

               (2)

               Un post de membru în cadrul Comitetului Regiunilor a devenit vacant ca urmare a demisiei domnului Gerold WUCHERPFENNIG. Un post de supleant devine vacant ca urmare a numirii domnului Klaus ZEH în calitate de membru în cadrul Comitetului Regiunilor,

         DECIDE:
   Articolul 1
   Se numesc în cadrul Comitetului Regiunilor pentru durata restantă a mandatului, respectiv până la 25 ianuarie 2010:

               (a)

               în calitate de membru:

                           —

                           domnul Klaus ZEH, Minister für Bundes- und Europaangelegenheiten und Chef der Staatskanzlei, Mitglied des Thüringer Landtags (schimbare de mandat)

                     și

               (b)

               în calitate de supleant:

                           —

                           domnul Fritz SCHRÖTER, Mitglied des Thüringer Landtags.

         Articolul 2
   Prezenta decizie produce efecte de la data adoptării.

      Adoptată la Bruxelles, 24 iulie 2008.

            Pentru Consiliu

            Președintele

         B. HORTEFEUX

      (1)  JO L 56, 25.2.2006, p. 75.


title: Decizia Comisiei din 18 decembrie 2009 de instituire a grupului de experți pentru consultanță tehnică referitoare la programul de încurajare a consumului de fructe în școli

text:
               19.12.2009

               RO

               Jurnalul Oficial al Uniunii Europene

               L 338/99

      DECIZIA COMISIEI

   din 18 decembrie 2009
   de instituire a grupului de experți pentru consultanță tehnică referitoare la programul de încurajare a consumului de fructe în școli
   (2009/986/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Pentru a garanta implementarea cu succes a programului de încurajare a consumului de fructe în școli, instituit prin Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), astfel cum a fost modificat prin Regulamentul (CE) nr. 13/2009 al Consiliului (2), denumit în continuare „programul de încurajare a consumului de fructe în școli”, Comisia trebuie să poată primi consultanță tehnică de specialitate de la un forum de experți care dețin cunoștințe de specialitate în domeniul nutriției, al epidemiologiei, al sănătății publice și al promovării sănătății, al științelor comportamentale și sociale și al evaluării.

               (2)

               Este, prin urmare, necesară instituirea unui grup de experți independenți și stabilirea atribuțiilor și a structurii acestuia.

               (3)

               Grupul de experți trebuie să ofere Comisiei consultanță de specialitate într-o serie largă de domenii legate de implementarea, monitorizarea și evaluarea programului de încurajare a consumului de fructe în școli. Grupul de experți trebuie de asemenea să acorde Comisiei asistență pentru elaborarea raportului menționat la articolul 184 alineatul (5) din Regulamentul (CE) nr. 1234/2007.

               (4)

               Membrii grupului de experți trebuie numiți cu titlu personal și trebuie să furnizeze Comisiei consultanță independentă. Membrii grupului de experți trebuie să aibă experiență în domenii complementare și să combine cunoștințele științifice cu cele practice. Compoziția grupului de experți trebuie să reflecte o reprezentare adecvată, echilibrată din punct de vedere geografic, a Uniunii Europene.

               (5)

               Reprezentantul Comisiei în cadrul grupului de experți trebuie să aibă dreptul de a invita experți sau observatori cu experiență într-un anumit domeniu să participe la lucrările grupului.

               (6)

               Este necesar să se prevadă norme privind divulgarea informațiilor de către membrii grupului de experți, fără a aduce atingere normelor Comisiei privind securitatea, prevăzute în anexa la Decizia 2001/844/CE, CECO, Euratom a Comisiei (3).

               (7)

               Datele personale referitoare la membrii grupului de experți trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (4),

         ADOPTĂ PREZENTA DECIZIE:
   Articolul 1
   Grupul de experți pentru consultanță tehnică referitoare la programul de încurajare a consumului de fructe în școli
   Se înființează grupul de experți pentru consultanță tehnică referitoare la programul de încurajare a consumului de fructe în școli, denumit în continuare „grupul de experți”.
   Articolul 2
   Atribuții
   Misiunea grupului de experți este de a asista Comisia în ceea ce privește:

               (a)

               implementarea, monitorizarea și evaluarea programului de încurajare a consumului de fructe în școli instituit prin Regulamentul (CE) nr. 1234/2007, denumit în continuare „programul de încurajare a consumului de fructe în școli”, acordându-i consultanță de specialitate;

               (b)

               elaborarea raportului menționat la articolul 184 alineatul (5) din Regulamentul (CE) nr. 1234/2007.

         Articolul 3
   Consultare
   (1)   Comisia poate consulta grupul de experți în legătură cu orice aspect referitor la aplicarea programului de încurajare a consumului de fructe în școli.
   (2)   Președintele grupului de experți poate recomanda Comisiei să consulte grupul cu privire la un anumit aspect.
   Articolul 4
   Componență – Numirea membrilor
   (1)   Grupul de experți se compune din zece membri. Compoziția sa reflectă o reprezentare adecvată, echilibrată din punct de vedere geografic, a Uniunii Europene.
   (2)   Comisia numește membrii grupului de experți din rândul specialiștilor:

               (a)

               care dețin cunoștințe de specialitate în domeniul nutriției, al epidemiologiei, al sănătății publice și al promovării sănătății, al științelor comportamentale și sociale, al evaluării;

               (b)

               care beneficiază de o experiență adecvată pentru a oferi Comisiei consultanță cu privire la implementarea, monitorizarea și evaluarea programului de încurajare a consumului de fructe în școli; și

               (c)

               care au dat curs unei cereri publice de candidaturi.

         (3)   Comisia poate de asemenea întocmi o listă cu candidații care nu au putut fi numiți membri permanenți ai grupului de experți deși s-a apreciat, pe parcursul procedurii de selecție, că îndeplinesc criteriile pentru a exercita o funcție în cadrul grupului de experți. Lista respectivă poate fi utilizată pentru numirea membrilor supleanți ai grupului de experți.
   (4)   Membrii grupului de experți sunt numiți cu titlu personal și furnizează consultanță Comisiei independent de orice fel de influențe externe.
   (5)   Membrii grupului de experți sunt numiți pentru un mandat de trei ani cu posibilitatea de reînnoire și nu pot rămâne în funcție mai mult de trei mandate consecutive. Aceștia rămân în funcție până la înlocuirea lor în conformitate cu alineatul (6) sau până la sfârșitul mandatului.
   (6)   Membrii care nu mai sunt în măsură să contribuie efectiv la deliberările grupului de experți, care demisionează sau care nu îndeplinesc condițiile prevăzute la alineatul (4) din prezentul articol sau la articolul 339 din Tratatul privind funcționarea Uniunii Europene pot fi înlocuiți pe perioada rămasă până la expirarea mandatului lor.
   (7)   Membrii grupului semnează, în fiecare an, un document prin care se angajează să acționeze în interes public, precum și o declarație care atestă absența sau existența oricărui interes care le poate prejudicia obiectivitatea. Înainte de fiecare ședință, aceștia declară de asemenea orice fel de interese specifice care ar putea să le afecteze independența în legătură cu punctele de pe ordinea de zi.
   (8)   Numele membrilor și ale persoanelor aflate pe lista menționată la alineatul (3) se publică pe site-ul internet al Direcției Generale Agricultură și Dezvoltare Rurală și în Registrul grupului de experți. Aceste nume sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Funcționare
   (1)   Grupul de experți alege, prin vot cu majoritate simplă, un președinte și doi vicepreședinți din rândul membrilor săi.
   (2)   La reuniunile grupului de experți poate participa un reprezentant al Comisiei. Acesta poate invita să participe la lucrările grupului de experți observatori sau experți care dețin cunoștințe de specialitate legate de un anumit punct de pe ordinea de zi a grupului de experți.
   (3)   Informațiile obținute în cursul participării la deliberările grupului de experți nu trebuie divulgate dacă, în opinia Comisiei, privesc aspecte confidențiale.
   (4)   Grupul de experți se reunește, de obicei, la sediul Comisiei, în conformitate cu calendarul și procedurile stabilite de aceasta. Serviciile de secretariat sunt asigurate de Comisie. La reuniunile grupului de experți pot participa și alți funcționari ai Comisiei interesați de proceduri.
   (5)   Grupul de experți adoptă, prin vot cu majoritate simplă, propriul regulament de procedură pe baza regulamentului standard de procedură adoptat de Comisie (5).
   (6)   Comisia poate publica pe internet, în limba originală a documentelor respective, ordinea de zi, procesele-verbale, orice rezumat, concluzie, concluzie parțială sau document de lucru al grupului de experți.
   Articolul 6
   Cheltuieli aferente ședințelor
   (1)   Comisia rambursează cheltuielile de călătorie și, dacă este cazul, cheltuielile de ședere ale membrilor și experților survenite în legătură cu activitățile grupului, în conformitate cu normele aplicabile ale Comisiei privind rambursarea cheltuielilor experților externi.
   (2)   Membrii, experții și observatorii nu sunt remunerați pentru serviciile prestate.
   (3)   Cheltuielile aferente reuniunilor se rambursează în limitele bugetului anual alocat de serviciile responsabile ale Comisiei.
   Articolul 7
   Intrare în vigoare
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 18 decembrie 2009.

            Pentru Comisie

         José Manuel BARROSO

            Președintele

      (1)  JO L 299, 16.11.2007, p. 1.

      (2)  JO L 5, 9.1.2009, p. 1.

      (3)  JO L 317, 3.12.2001, p. 1.

      (4)  JO L 8, 12.1.2001, p. 1.

      (5)  Anexa III la documentul SEC(2005) 1004 din 27.7.2005.


title: 2008/532/CE: Decizia Parlamentului European din 24 aprilie 2007 privind închiderea conturilor Autorității Europene pentru Siguranța Alimentară pentru exercițiul financiar 2005

text:
               15.7.2008

               RO

               Jurnalul Oficial al Uniunii Europene

               L 187/168

      DECIZIA PARLAMENTULUI EUROPEAN

   din 24 aprilie 2007
   privind închiderea conturilor Autorităţii Europene pentru Siguranţa Alimentară pentru exerciţiul financiar 2005
   (2008/532/CE)
   PARLAMENTUL EUROPEAN,
   având în vedere conturile anuale finale ale Autorităţii Europene pentru Siguranţa Alimentară pentru exerciţiul financiar 2005 (1),
   având în vedere raportul Curţii de Conturi privind conturile anuale finale ale Autorităţii Europene pentru Siguranţa Alimentară pentru exerciţiul financiar 2005, precum şi răspunsurile autorităţii (2),
   având în vedere Recomandarea Consiliului din 27 februarie 2007 (5711/2007 – C6-0080/2007),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (3), în special articolul 185,
   având în vedere Regulamentul (CE) nr. 178/2002 al Parlamentului European şi al Consiliului din 28 ianuarie 2002 de stabilire a principiilor şi a cerinţelor generale ale legislaţiei alimentare, de instituire a Autorităţii Europene pentru Siguranţa Alimentară şi de stabilire a procedurilor în domeniul siguranţei produselor alimentare (4), în special articolul 44,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menţionate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru mediu, sănătate publică şi siguranţă alimentară (A6-0112/2007),

               1.

               constată că situaţia conturilor anuale finale ale Autorităţii Europene pentru Siguranţa Alimentară pentru exerciţiile financiare 2004 şi 2005 se prezintă după cum urmează:
               Contul de venituri şi cheltuieli pentru exerciţiile financiare 2004 şi 2005

                           (în mii EUR)

                           2005

                           2004

                           Venituri din exploatare

                           27 405

                           20 591

                              Total venituri din exploatare

                              27 405

                              20 591

                           Cheltuieli administrative

                           Cheltuieli de personal

                           -13 012

                           -7 564

                           Clădiri şi cheltuieli conexe

                           -3 627

                           -4 192

                           Alte cheltuieli  (inclusiv cheltuieli cu entităţile consolidate ale CE)

                           -2 205

                           -1 263

                           Amortizare şi reducerea valorii entităţilor consolidate

                           - 603

                           - 333

                           Alte cheltuieli  (inclusiv cheltuieli cu entităţile consolidate ale CE)

                           -8 413

                           -6 431

                              Total cheltuieli de funcţionare

                              -27 674

                              -19 783

                              Profit/(pierdere) din exploatare

                           - 761

                           808

                           Venituri din operaţiuni financiare

                           —

                           0

                           Cheltuieli din operaţiuni financiare

                           - 7

                           - 7

                                 Profit/(pierdere) din operaţiuni financiare

                           - 7

                           - 6

                                 Profit/(pierdere) curent(ă)

                           - 768

                           802

                           Venit extraordinar

                           Cheltuieli extraordinare

                           —

                           - 27

                                 Profit/(pierdere) extraordinar(ă)

                           —

                           - 27

                           Rezultat economic pentru exerciţiul financiar

                           - 768

                           775

                              NB: Variaţiile sumelor totale se datorează rotunjirilor.

                              Sursa: Datele autorităţii. Prezentul tabel rezumă datele furnizate de autoritate în conturile sale anuale.

               2.

               aprobă închiderea conturilor Autorităţii Europene pentru Siguranţa Alimentară pentru exerciţiul financiar 2005;

               3.

               încredinţează Preşedintelui sarcina de a transmite prezenta decizie directorului executiv al Autorităţii Europene pentru Siguranţa Alimentară, Consiliului, Comisiei şi Curţii de Conturi şi de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 266, 31.10.2006, p. 22.

      (2)  JO C 312, 19.12.2006, p. 42.

      (3)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (4)  JO L 31, 1.2.2002, p. 1. Regulament modificat ultima dată prin Regulamentul (CE) nr. 575/2006 al Comisiei (JO L 100, 8.4.2006, p. 3).

      (5)  JO L 357, 31.12.2002, p. 72.


title: Decizia Consiliului din 9 aprilie 2014 de adoptare a poziției Consiliului privind proiectul de buget rectificativ nr. 1 al Uniunii Europene pentru exercițiul financiar 2014

text:
               15.4.2014

               RO

               Jurnalul Oficial al Uniunii Europene

               C 113/22

      DECIZIA CONSILIULUI

   din 9 aprilie 2014
   de adoptare a poziției Consiliului privind proiectul de buget rectificativ nr. 1 al Uniunii Europene pentru exercițiul financiar 2014
   2014/C 113/03
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               —

               bugetul Uniunii pentru exercițiul financiar 2014 a fost adoptat definitiv la 20 noiembrie 2013 (2),

               —

               la 11 februarie 2014, Comisia a înaintat o propunere care conținea proiectul de buget rectificativ nr. 1 la bugetul general pentru exercițiul financiar 2014,

         DECIDE:
   Articol unic
   Poziția Consiliului privind proiectul de buget rectificativ nr. 1 al Uniunii Europene pentru exercițiul financiar 2014 a fost adoptată la 9 aprilie 2014.
   Ca urmare a hotărârii Curții Europene de Justiție din 11 iulie 1985 în cauzele conexate 87, 130/77, 22/83, 9 și 10/84 (3), Consiliul reamintește că observațiile bugetare nu sunt obligatorii și nu aduc atingere dispozițiilor existente ale actelor legislative.
   Textul integral poate fi accesat pentru consultare sau descărcare pe site-ul internet al Consiliului: http://www.consilium.europa.eu/

      Adoptată la Bruxelles, 9 aprilie 2014.

            Pentru Consiliu

            Președintele

         D. KOURKOULAS

      (1)  JO L 298, 26.10.2012, p. 1.

      (2)  JO L 51, 20.2.2014, p. 1.

      (3)  CEJ [1985], p. 11-2524, în special punctul 56.


title: 2009/496/CE,Euratom: Decizia Parlamentului European, a Consiliului, a Comisiei, a Curții de Justiție, a Curții de Conturi, a Comitetului Economic și Social European și a Comitetului Regiunilor din 26 iunie 2009 privind organizarea și funcționarea Oficiului pentru Publicații al Uniunii Europene

text:
               30.6.2009

               RO

               Jurnalul Oficial al Uniunii Europene

               L 168/41

      DECIZIA PARLAMENTULUI EUROPEAN, A CONSILIULUI, A COMISIEI, A CURȚII DE JUSTIȚIE, A CURȚII DE CONTURI, A COMITETULUI ECONOMIC ȘI SOCIAL EUROPEAN ȘI A COMITETULUI REGIUNILOR

   din 26 iunie 2009
   privind organizarea și funcționarea Oficiului pentru Publicații al Uniunii Europene
   (2009/496/CE, Euratom)
   PARLAMENTUL EUROPEAN,
   CONSILIUL,
   COMISIA,
   CURTEA DE JUSTIȚIE,
   CURTEA DE CONTURI,
   COMITETUL ECONOMIC ȘI SOCIAL EUROPEAN,
   COMITETUL REGIUNILOR,
   având în vedere Tratatul privind Uniunea Europeană,
   având în vedere Tratatul de instituire a Comunității Europene,
   având în vedere Tratatul de instituire a Comunității Europene a Energiei Atomice,
   întrucât:

               (1)

               Articolul 8 din Decizia reprezentanților guvernelor statelor membre din 8 aprilie 1965 privind sediul provizoriu al anumitor instituții și departamente ale Comunităților (1) prevedea ca sediul Oficiului pentru Publicații Oficiale al Comunităților Europene (denumit în continuare „Oficiul”) să fie la Luxemburg. Dispoziția în cauză a fost pusă în aplicare ultima dată prin Decizia 2000/459/CE, CECO, Euratom (2).

               (2)

               Normele și reglementările aplicabile funcționarilor și celorlalți agenți ai Comunităților Europene se aplică, de asemenea, Oficiului. Ar trebui să fie avute în vedere modificările recente ale acestora.

               (3)

               Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), denumit în continuare „regulamentul financiar”, prevede dispoziții speciale privind funcționarea Oficiului.

               (4)

               Domeniul editării a cunoscut o evoluție tehnologică profundă și acest lucru trebuie avut în vedere în activitatea Oficiului.

               (5)

               Pentru mai multă claritate, ar trebui să fie abrogată Decizia 2000/459/CE, CECO, Euratom și să fie înlocuită cu prezenta decizie,

         DECID:
   Articolul 1
   Oficiul pentru Publicații
   (1)   Oficiul pentru Publicații al Uniunii Europene (denumit în continuare „Oficiul”) este un oficiu interinstituțional care are drept obiect de activitate să asigure, în cele mai bune condiții posibile, editarea publicațiilor instituțiilor Comunităților Europene și ale Uniunii Europene.
   În acest scop, Oficiul, pe de o parte, permite instituțiilor îndeplinirea obligațiilor ce le revin în ceea ce privește publicarea textelor legislative și, pe de altă parte, contribuie la concepția tehnică și la punerea în aplicare a politicilor de informare și comunicare în domeniile sale de competență.
   (2)   Oficiul este condus de un director, cu respectarea orientărilor strategice stabilite de un comitet de conducere. Cu excepția dispozițiilor specifice naturii interinstituționale a Oficiului, prevăzute prin prezenta decizie, acesta respectă procedurile administrative și financiare ale Comisiei. În stabilirea procedurilor menționate, Comisia ține cont de natura specifică a Oficiului.
   Articolul 2
   Definiții
   În sensul prezentei decizii:

               1.

               „editare” înseamnă orice acțiune necesară pentru concepția, verificarea, atribuirea de numere internaționale standardizate și/sau de numere de catalog, producția, catalogarea, indexarea, difuzarea, promovarea, vânzarea, stocarea și arhivarea publicațiilor, sub toate formele și prezentările și prin toate procedeele, actuale și viitoare;

               2.

               „publicații” înseamnă orice texte publicate pe orice suport și în orice format care au un număr internațional standardizat și/sau un număr de catalog;

               3.

               „publicații obligatorii” înseamnă publicațiile editate în baza tratatelor sau a altor texte legislative;

               4.

               „publicații fără caracter obligatoriu” înseamnă orice publicații editate în cadrul prerogativelor fiecărei instituții;

               5.

               „gestionarea drepturilor de autor” înseamnă confirmarea deținerii de către serviciile autoare a drepturilor de autor sau de reutilizare și gestionarea de către Oficiu a acestor drepturi pentru publicațiile a căror editare a fost încredințată Oficiului;

               6.

               „încasări nete din vânzări” înseamnă totalul sumelor facturate din care au fost scăzute reducerile comerciale acordate și cheltuielile de gestionare, de încasare și bancare;

               7.

               „instituții” înseamnă instituțiile, organele, oficiile și agențiile instituite prin tratate sau în temeiul acestora.

         Articolul 3
   Competențele Oficiului
   (1)   Oficiul își exercită competențele în domeniile următoare:

               (a)

               editarea Jurnalului Oficial al Uniunii Europene (denumit în continuare „Jurnalul Oficial”) și garantarea autenticității lui;

               (b)

               editarea altor publicații obligatorii;

               (c)

               editarea sau coeditarea publicațiilor fără caracter obligatoriu încredințate Oficiului în cadrul prerogativelor fiecărei instituții, cu precădere în contextul activităților de comunicare ale instituțiilor;

               (d)

               editarea sau coeditarea de publicații din proprie inițiativă, inclusiv de publicații care au drept scop promovarea serviciilor proprii; în acest context, Oficiul își poate asigura traduceri pe baza unui contract de servicii;

               (e)

               dezvoltarea, menținerea și actualizarea serviciilor sale de editare electronică destinate publicului;

               (f)

               punerea la dispoziția publicului a întregii legislații și a altor texte oficiale;

               (g)

               conservarea și punerea la dispoziția publicului, sub formă electronică, a tuturor publicațiilor instituțiilor;

               (h)

               atribuirea de numere internaționale standardizate și/sau de numere de catalog publicațiilor instituțiilor;

               (i)

               gestionarea drepturilor de reproducere și de traducere ale publicațiilor instituțiilor;

               (j)

               promovarea și vânzarea publicațiilor și serviciilor pe care le oferă publicului.

         (2)   Oficiul furnizează instituțiilor consiliere și asistență privind:

               (a)

               programarea și planificarea programelor lor de publicare;

               (b)

               realizarea proiectelor lor de editare, indiferent de modul de editare;

               (c)

               punerea în pagină și designul proiectelor lor de editare;

               (d)

               informarea cu privire la tendințele pieței publicațiilor în statele membre și cu privire la temele și titlurile care ar putea beneficia de cea mai largă audiență;

               (e)

               fixarea tirajelor și stabilirea planurilor de difuzare;

               (f)

               fixarea prețurilor publicațiilor, precum și vânzarea lor;

               (g)

               promovarea, difuzarea și evaluarea publicațiilor lor gratuite sau contra cost;

               (h)

               analiza, evaluarea și crearea de pagini și servicii Internet destinate publicului;

               (i)

               elaborarea contractelor-cadru aferente activităților de editare;

               (j)

               supervizarea tehnologică a sistemelor de editare.

         Articolul 4
   Responsabilitățile instituțiilor
   (1)   Decizia fiecărei instituții cu privire la publicare este exclusiv de competența acesteia.
   (2)   Instituțiile utilizează serviciile Oficiului pentru editarea publicațiilor lor obligatorii.
   (3)   Instituțiile își pot edita publicațiile fără caracter obligatoriu fără implicarea Oficiului. În acest caz, instituțiile solicită Oficiului numerele internaționale standardizate și/sau numerele de catalog și încredințează Oficiului o versiune electronică a publicației, în orice format, precum și, dacă este cazul, două exemplare ale publicației pe suport de hârtie.
   (4)   Instituțiile se angajează să garanteze deținerea tuturor drepturilor de reproducere, de traducere și de difuzare a tuturor elementelor constitutive ale unei publicații.
   (5)   Instituțiile se angajează să stabilească un plan de difuzare pentru publicațiile lor, care să fie aprobat de Oficiu.
   (6)   Instituțiile pot încheia cu Oficiul contracte de servicii în scopul stabilirii modalităților de colaborare.
   Articolul 5
   Atribuțiile Oficiului
   (1)   Îndeplinirea atribuțiilor Oficiului presupune, în primul rând, efectuarea următoarelor operațiuni:

               (a)

               regruparea documentelor în vederea editării;

               (b)

               pregătirea, concepția grafică, corectarea, punerea în pagină și verificarea textelor și a altor elemente, indiferent de format sau suport, cu respectarea, pe de o parte, a indicațiilor furnizate de către instituții și, pe de altă parte, a normelor de prezentare tipografică și lingvistică stabilite în colaborare cu instituțiile;

               (c)

               indexarea și catalogarea publicațiilor;

               (d)

               analiza documentară a textelor publicate în Jurnalul Oficial și a textelor oficiale, altele decât cele publicate în Jurnalul Oficial;

               (e)

               consolidarea textelor legislative;

               (f)

               gestionarea, dezvoltarea, actualizarea și difuzarea dicționarului multilingv Eurovoc;

               (g)

               tipărirea prin intermediul furnizorilor săi;

               (h)

               monitorizarea executării lucrărilor;

               (i)

               controlul de calitate;

               (j)

               recepția calitativă și cantitativă;

               (k)

               difuzarea fizică și electronică a Jurnalului Oficial, a textelor oficiale, altele decât cele publicate în Jurnalul Oficial, precum și a altor publicații fără caracter obligatoriu;

               (l)

               depozitarea;

               (m)

               arhivarea fizică și electronică;

               (n)

               reeditarea publicațiilor epuizate și tipărirea la cerere;

               (o)

               alcătuirea unui catalog consolidat al publicațiilor instituțiilor;

               (p)

               vânzarea, care include emiterea facturilor, încasarea și plata veniturilor, gestionarea creanțelor;

               (q)

               promovarea;

               (r)

               crearea, cumpărarea, gestionarea, actualizarea, monitorizarea și controlul listelor cu adresele instituțiilor și crearea de liste de adrese ale instituțiilor vizate.

         (2)   În cadrul competențelor proprii sau pe baza delegării de atribuții de ordonator acordate de instituții, Oficiul efectuează:

               (a)

               adjudecarea contractelor publice, inclusiv asumarea angajamentelor juridice;

               (b)

               monitorizarea financiară a contractelor cu furnizorii;

               (c)

               validarea cheltuielilor, presupunând în special recepția calitativă și cantitativă și constatată prin semnarea unei „autorizații de plată”;

               (d)

               ordonanțarea cheltuielilor;

               (e)

               operațiunile privind veniturile.

         Articolul 6
   Comitetul de conducere
   (1)   Se înființează un comitet de conducere în cadrul căruia sunt reprezentate instituțiile semnatare. Comitetul de conducere este alcătuit din grefierul Curții de Justiție, Secretarul General adjunct al Consiliului, precum și din secretarii generali ai celorlalte instituții sau din reprezentanți ai acestora. Banca Centrală Europeană participă la lucrările comitetului de conducere având calitatea de observator.
   (2)   Comitetul de conducere numește un președinte, pe care îl alege din rândul membrilor săi, pe o perioadă de doi ani.
   (3)   Comitetul de conducere se întrunește la inițiativa președintelui său sau la cererea unei instituții de cel puțin patru ori pe an.
   (4)   Comitetul de conducere își aprobă regulamentul său de procedură, care este publicat în Jurnalul Oficial.
   (5)   Deciziile comitetului de conducere sunt adoptate cu majoritate simplă, cu excepția cazurilor în care se prevede altfel.
   (6)   Fiecare instituție semnatară a prezentei decizii dispune de un vot în cadrul comitetului de conducere.
   Articolul 7
   Atribuțiile și responsabilitățile comitetului de conducere
   (1)   Prin derogare de la dispozițiile articolului 6, comitetul de conducere adoptă în unanimitate, în interesul comun al instituțiilor și în cadrul competențelor Oficiului, următoarele decizii:

               (a)

               la propunerea directorului, adoptă obiectivele strategice și regulile de funcționare ale Oficiului;

               (b)

               stabilește orientările politicilor generale ale Oficiului, în special în ceea ce privește vânzarea, difuzarea și editarea, și se asigură că Oficiul contribuie la stabilirea și punerea în aplicare a politicilor de informare și comunicare în domeniile sale de competență;

               (c)

               pe baza unui proiect pregătit de către directorul Oficiului, adoptă un raport anual privind gestionarea adresat instituțiilor și care prezintă modul de punere în aplicare a strategiei, precum și prestațiile furnizate de Oficiu. Până la data de 1 mai a fiecărui an, transmite instituțiilor raportul privind exercițiul precedent;

               (d)

               aprobă bugetul estimativ de venituri și cheltuieli al Oficiului în cadrul procedurii bugetare privind bugetul de funcționare al Oficiului;

               (e)

               aprobă criteriile pe baza cărora Oficiul își conduce contabilitatea analitică, pe care directorul Oficiului le adoptă;

               (f)

               adresează instituțiilor orice sugestie care ar putea facilita buna funcționare a Oficiului.

         (2)   Comitetul de conducere ține cont de orientările stabilite de organismele interinstituționale în domeniile comunicării și informării, instituite în acest scop. Președintele comitetului de conducere are întâlniri anuale cu aceste organisme.
   (3)   Persoana de contact cu autoritatea de descărcare de gestiune pentru deciziile strategice în domeniile de competență ale Oficiului este președintele comitetului de conducere, în calitatea sa de reprezentant pentru cooperarea interinstituțională.
   (4)   Președintele comitetului de conducere și directorul Oficiului stabilesc de comun acord regulile de comunicare și de informare reciprocă ce formalizează relațiile dintre ei. Acest acord se transmite membrilor comitetului de conducere, spre informare.
   Articolul 8
   Directorul Oficiului
   Directorul Oficiului este responsabil pentru buna funcționare a Oficiului și își desfășoară activitatea sub autoritatea comitetului de conducere și în limita competențelor sale. În ceea ce privește aplicarea procedurilor administrative și financiare, acesta acționează sub autoritatea Comisiei.
   Articolul 9
   Atribuțiile și responsabilitățile directorului Oficiului
   (1)   Directorul Oficiului asigură secretariatul comitetului de conducere și, prin intermediul unui raport trimestrial, raportează acestuia cu privire la îndeplinirea sarcinilor sale.
   (2)   Directorul Oficiului îi prezintă comitetului de conducere orice propunere pentru buna funcționare a Oficiului.
   (3)   Directorul Oficiului stabilește natura și tariful prestațiilor pe care Oficiul le poate efectua, cu titlu oneros, pentru instituții, după consultarea comitetului de conducere, în vederea avizării.
   (4)   Directorul Oficiului adoptă, după aprobarea comitetului de conducere, criteriile după care este condusă de către Oficiu contabilitatea analitică. Acesta definește modalitățile de cooperare contabilă între Oficiu și instituții, de comun acord cu contabilul Comisiei.
   (5)   Directorul Oficiului stabilește bugetul estimativ de venituri și cheltuieli al Oficiului în cadrul procedurii bugetare privind bugetul de funcționare al Oficiului. Aceste propuneri, după aprobarea comitetului de conducere, sunt transmise Comisiei.
   (6)   Directorul Oficiului decide dacă și conform căror modalități pot fi editate publicațiile provenite de la terți.
   (7)   Directorul Oficiului participă la activitățile interinstituționale de informare și comunicare, în domeniile de competență ale Oficiului.
   (8)   În ceea ce privește editarea legislației și a documentelor oficiale referitoare la procedura legislativă, inclusiv a Jurnalului Oficial, directorul Oficiului:

               (a)

               se asigură că autoritățile competente din cadrul fiecărei instituții adoptă deciziile de bază care se aplică în comun;

               (b)

               formulează propuneri de ameliorare a structurii și a prezentării Jurnalului Oficial și a textelor legislative oficiale;

               (c)

               formulează propuneri pentru instituții în ceea ce privește armonizarea prezentării textelor ce urmează a fi publicate;

               (d)

               analizează dificultățile apărute în cadrul operațiunilor curente și formulează instrucțiunile necesare pentru Oficiu, precum și recomandările pentru instituții, în vederea depășirii acestor dificultăți.

         (9)   Directorul Oficiului stabilește, conform regulamentului financiar, un raport anual de activitate cu privire la gestionarea fondurilor alocate de către Comisie și de către alte instituții în temeiul regulamentului financiar. Acest raport este transmis Comisiei și instituțiilor implicate și, spre informare, comitetului de conducere.
   (10)   În cadrul alocării de credite de către Comisie și a execuției bugetare, modalitățile de informare și de consultare între reprezentantul Comisiei responsabil pentru relația cu Oficiul și directorul Oficiului sunt stabilite de comun acord.
   (11)   Directorul Oficiului răspunde pentru punerea în aplicare a obiectivelor strategice adoptate de către comitetul de conducere și pentru buna administrare a Oficiului, pentru activitățile acestuia, precum și pentru gestionarea bugetului acestuia.
   (12)   În cazul în care directorul Oficiului este absent sau indisponibil, se aplică regulile de suplinire în funcție de grad și vechime, cu excepția cazului în care comitetul de conducere, la propunerea președintelui său sau a directorului Oficiului, decide altfel.
   (13)   Directorul Oficiului informează instituțiile, printr-un raport trimestrial, cu privire la planificarea și utilizarea resurselor, precum și cu privire la progresul lucrărilor.
   Articolul 10
   Personalul
   (1)   Numirile în funcțiile de director general și de director se fac de către Comisie după obținerea avizului favorabil unanim al comitetului de conducere. Pentru directorul general și pentru directori se aplică regulile Comisiei privind mobilitatea și evaluarea personalului cu încadrare superioară (gradele AD 16/AD 15/AD 14). Imediat ce, pentru un ocupant al unui asemenea post, se apropie termenul de mobilitate prevăzut în mod normal în regulile aferente, Comisia informează comitetul de conducere, care poate emite un aviz unanim cu privire la caz.
   (2)   Comitetul de conducere se implică activ în procedurile care se efectuează, dacă este cazul, înainte de numirea funcționarilor și agenților Oficiului în posturile de director general (gradele AD 16/AD 15) și de director (gradele AD 15/AD 14), fiind vorba, în primul rând, de elaborarea anunțului de post vacant, analizarea candidaturilor și numirea membrilor juriului concursului pentru aceste posturi.
   (3)   Competențele autorității împuternicite să facă numiri și ale autorității abilitate să încheie contractele sunt exercitate de către Comisie pentru funcționarii și agenții afectați Oficiului. Comisia poate delega anumite competențe ale sale în interiorul său sau directorului Oficiului. O asemenea delegare se efectuează în aceleași condiții care se aplică în cazul directorilor generali ai Comisiei.
   (4)   Sub rezerva alineatului (2), dispozițiile și procedurile adoptate de către Comisie pentru punerea în aplicare a statutului și a regimului aplicabil celorlalți agenți se aplică funcționarilor și agenților afectați Oficiului în aceleași condiții în care se aplică pentru funcționarii și agenții Comisiei care își desfășoară activitatea la Luxemburg.
   (5)   Orice post vacant din cadrul Oficiului care urmează a fi publicat este adus la cunoștința funcționarilor din toate instituțiile, imediat ce autoritatea împuternicită să facă numiri sau autoritatea abilitată să încheie contractele de angajare decide demararea procedurii în vederea ocupării postului respectiv.
   (6)   Directorul Oficiului informează trimestrial comitetul de conducere cu privire la gestionarea personalului.
   Articolul 11
   Aspecte financiare
   (1)   Creditele alocate Oficiului, al căror cuantum total este specificat într-o linie bugetară separată în secțiunea din buget referitoare la Comisie, se prezintă detaliat într-o anexă la secțiunea respectivă. Această anexă se prezintă sub forma unui raport de venituri și cheltuieli, defalcate similar secțiunilor bugetare.
   (2)   Organigrama Oficiului este anexată organigramei Comisiei.
   (3)   Fiecare instituție este ordonator pentru creditele aferente liniei bugetare „cheltuieli de publicare” din cadrul bugetului său.
   (4)   Fiecare instituție poate delega competențe de ordonator de credite directorului Oficiului, în vederea gestionării creditelor înscrise în secțiunea sa, și stabilește limitele și condițiile acestor delegări de competențe, în conformitate cu regulamentul financiar. Directorul Oficiului informează trimestrial comitetul de conducere cu privire la aceste delegări.
   (5)   Gestiunea bugetară și financiară a Oficiului se efectuează cu respectarea regulamentului financiar și a normelor sale de aplicare și a cadrului financiar în vigoare al Comisiei, inclusiv pentru creditele alocate de instituții, altele decât Comisia.
   (6)   Contabilitatea Oficiului este întocmită în conformitate cu normele și metodele contabile aprobate de contabilul Comisiei. Oficiul conduce o evidență contabilă separată pentru vânzarea Jurnalului Oficial și a publicațiilor. Veniturile nete provenite din vânzări sunt reportate în conturile instituțiilor.
   Articolul 12
   Controlul
   (1)   Funcția de auditor intern este exercitată pentru Oficiu de către auditorul intern al Comisiei, în conformitate cu regulamentul financiar. Oficiul instituie o capacitate de audit intern, conform modalităților analoage celor prevăzute pentru direcțiile generale și serviciile Comisiei. Instituțiile pot solicita directorului Oficiului să includă audituri specifice în programul de lucru al capacității de audit intern a Oficiului.
   (2)   Oficiul răspunde la orice întrebare din domeniul său de competență formulată în cadrul misiunii Oficiului European de Luptă Antifraudă (OLAF). În scopul asigurării protecției intereselor Uniunii Europene, a fost stabilit un acord între președintele comitetului de conducere și directorul OLAF privind modalitățile de informare reciprocă.
   Articolul 13
   Reclamații și cereri
   (1)   Oficiul este responsabil pentru formularea răspunsurilor solicitate de Ombudsmanul European și de către Autoritatea Europeană pentru Protecția Datelor, în limitele competențelor care îi revin.
   (2)   Orice acțiune în justiție în domeniile de competență ale Oficiului este intentată împotriva Comisiei.
   Articolul 14
   Accesul publicului la documente
   (1)   Directorul Oficiului ia deciziile prevăzute la articolul 7 din Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (4). În caz de refuz, deciziile privind cererile de confirmare sunt luate de către Secretarul General al Comisiei.
   (2)   Oficiul dispune de un registru al documentelor, conform dispozițiilor articolului 11 din Regulamentul (CE) nr. 1049/2001.
   Articolul 15
   Abrogare
   Decizia 2000/459/CE, CECO, Euratom se abrogă.
   Trimiterile la decizia abrogată se interpretează ca trimiteri la prezenta decizie.
   Articolul 16
   Intrarea în vigoare
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles și Luxemburg, 26 iunie 2009.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         K. SCHWARZENBERG

            Pentru Comisie

            Președintele

         J. M. BARROSO

            Pentru Curtea de Justiție

            Președintele

         V. SKOURIS

            Pentru Curtea de Conturi

            Președintele

         V. M. SILVA CALDEIRA

            Pentru Comitetul Economic și Social European

            Președintele

         M. SEPI

            Pentru Comitetul Regiunilor

            Președintele

         L. VAN DEN BRANDE

      (1)  JO 152, 13.7.1967, p. 18.

      (2)  JO L 183, 22.7.2000, p. 12.

      (3)  JO L 248, 16.9.2002, p. 1.

      (4)  JO L 145, 31.5.2001, p. 43.


title: 2007/660/CE: Decizia Consiliului din 9 octombrie 2007 de numire a patru membri olandezi și a patru membri supleanți olandezi în cadrul Comitetului Regiunilor

text:
               13.10.2007

               RO

               Jurnalul Oficial al Uniunii Europene

               L 270/15

      DECIZIA CONSILIULUI

   din 9 octombrie 2007
   de numire a patru membri olandezi și a patru membri supleanți olandezi în cadrul Comitetului Regiunilor
   (2007/660/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea Guvernului olandez,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a membrilor supleanți ai Comitetului Regiunilor pentru perioada 26 ianuarie 2006-25 ianuarie 2010 (1).

               (2)

               Două posturi de membru al Comitetului Regiunilor au devenit vacante ca urmare a încheierii mandatelor domnului BIJMAN și domnului LOKKER. Două posturi de membru au devenit vacante ca urmare a demisiei domnului JANSEN și a domnului HOES. Patru posturi de membru supleant au devenit vacante ca urmare a încheierii mandatelor domnului van GELDER, domnului SWIERSTRA, domnului van DIESSEN și domnului EURLINGS,

         DECIDE:
   Articolul 1
   Sunt numiți membri și membri supleanți ai Comitetului Regiunilor pentru durata rămasă a mandatului, și anume până la 25 ianuarie 2010:

               în calitate de membri:

                           domnul Co VERDAAS, gedeputeerde in de provincie Gelderland;

                           doamna Johanna MAIJ-WEGGEN, Commissaris der Koningin in de provincie Noord-Brabant;

                           domnul Léon FRISSEN, Commissaris der Koningin in de provincie Limburg;

                           domnul Rob BATS, gedeputeerde in de provincie Drenthe;

                     și

               în calitate de membri supleanți:

                           doamna Carla PEIJS, Commissaris der Koningin in de provincie Zeeland;

                           domnul Sjoerd GALEMA, gedeputeerde in de provincie Friesland;

                           domnul Joop BINNEKAMP, gedeputeerde in de provincie Utrecht;

                           domnul Dick BUURSINK, gedeputeerde in de provincie Overijssel.

         Articolul 2
   Prezenta decizie produce efecte de la data adoptării sale.

      Adoptată la Luxemburg, 9 octombrie 2007.

            Pentru Consiliu

            Președintele

         F. TEIXEIRA DOS SANTOS

      (1)  JO L 56, 25.2.2006, p. 75.


title: Decizia 2005/451/JAI a Consiliului din 13 iunie 2005 de stabilire a datei de punere în aplicare a anumitor dispoziții din Regulamentul (CE) nr. 871/2004 privind introducerea unor noi funcții ale Sistemului de informații Schengen, inclusiv în combaterea terorismului

text:
Anunţ juridic important

|

32005D0451

Official Journal L 158 , 21/06/2005 P. 0026 - 0027 Official Journal L 164 , 16/06/2006 P. 0193 - 0194

		20050613Decizia 2005/451/JAI a Consiliuluidin 13 iunie 2005de stabilire a datei de punere în aplicare a anumitor dispoziții din Regulamentul (CE) nr. 871/2004 privind introducerea unor noi funcții ale Sistemului de informații Schengen, inclusiv în combaterea terorismuluiCONSILIUL UNIUNII EUROPENE,având în vedere Regulamentul (CE) nr. 871/2004 al Consiliului din 29 aprilie 2004 privind introducerea unor noi funcții ale Sistemului de informații Schengen, inclusiv în combaterea terorismului [1] (regulamentul Consiliului) și, în special, articolul 2 alineatul (2) al acestuia,întrucât:(1) La 24 februarie 2005 Consiliul a adoptat Decizia 2005/211/JAI privind introducerea unor funcții noi ale Sistemului de informații Schengen, inclusiv în combaterea terorismului [2].(2) În temeiul articolului 2 alineatele (1), (2) și (3) din decizia menționată, anumite dispoziții ale acesteia intră în vigoare la datele specificate în prezenta decizie.(3) Este oportun ca dispozițiile identice din regulamentul Consiliului să se aplice începând cu aceeași dată.(4) Articolul 2 alineatul (2) din regulamentul Consiliului precizează că regulamentul Consiliului se va aplica începând cu o dată care va fi stabilită de către Consiliu, de îndată ce condițiile prealabile necesare vor fi îndeplinite, iar Consiliul poate hotărî stabilirea unor date diferite pentru aplicarea unor dispoziții diferite.(5) Condițiile prealabile prevăzute la articolul 2 alineatul (2) din regulamentul Consiliului au fost îndeplinite în ceea ce privește articolul 1 alineatele (1), (3), (7) și (8) din respectivul regulament.(6) În ceea ce privește Islanda și Norvegia, prezenta decizie constituie o dezvoltare a dispozițiilor acquis-ului Schengen în sensul Acordului încheiat de Consiliul Uniunii Europene și Republica Islanda și Regatul Norvegiei privind asocierea acestora la instituirea, punerea în aplicare și dezvoltarea acquis-ului Schengen [3], care intră sub incidența domeniului prevăzut la articolul 1 litera G din Decizia 1999/437/CE a Consiliului din 17 mai 1999 privind anumite modalități de aplicare a acordului menționat [4].(7) În ceea ce privește Elveția, prezenta decizie constituie o dezvoltare a dispozițiilor acquis-ului Schengen în sensul Acordului semnat între Uniunea Europeană, Comunitatea Europeană și Confederația Elvețiană privind asocierea Confederației Elvețiene la instituirea, punerea în aplicare și dezvoltarea acquis-ului Schengen [5], care intră sub incidența domeniului prevăzut la articolul 1 litera G din Decizia 1999/437/CE coroborat cu articolul 4 alineatul (1) din deciziile Consiliului din 25 octombrie 2004 privind semnarea în numele Uniunii Europene, semnarea în numele Comunității Europene și aplicarea provizorie a anumitor dispoziții ale acordului menționat [6],DECIDE:Articolul 1(1) Articolul 1 alineatele (1) și (3) din Regulamentul Consiliului se aplică de la 13 iunie 2005.(2) Articolul 1 alineatele (7) și (8) din Regulamentul Consiliului se aplică de la 11 septembrie 2005.(3) Articolul 1 alineatele (1), (3), (7) și (8) din Regulamentul Consiliului se aplică în cazul Islandei și Norvegiei de la 10 decembrie 2005.Articolul 2Prezenta decizie intră în vigoare la data adoptării sale. Aceasta se publică în Jurnalul Oficial al Uniunii Europene.Adoptată la Luxemburg, 13 iunie 2005.Pentru ConsiliuPreședinteleJ. Asselborn[1] JO L 162, 30.4.2004, p. 29.[2] JO L 68, 15.3.2005, p. 44.[3] JO L 176, 10.7.1999, p. 36.[4] JO L 176, 10.7.1999, p. 31.[5] Document 13054/04 al Consiliului, disponibil la http://register.consilium.eu.int[6] JO L 368, 15.12.2004, p. 26 șiJO L 370, 17.12.2004, p. 78.--------------------------------------------------


title: 2014/656/UE: Decizia Consiliului din 8 septembrie 2014 de numire a unui membru italian în cadrul Comitetului Regiunilor

text:
               9.9.2014

               RO

               Jurnalul Oficial al Uniunii Europene

               L 268/14

         DECIZIA CONSILIULUI
   din 8 septembrie 2014
   de numire a unui membru italian în cadrul Comitetului Regiunilor

      (2014/656/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului italian,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un post de membru a devenit vacant ca urmare a încheierii mandatului doamnei Mercedes BRESSO,

         ADOPTĂ PREZENTA DECIZIE:
   Articolul 1
   Se numește în calitate de membru în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               —

               domnul Francesco PIGLIARU, Presidente della Regione Sardegna.

         Articolul 2
   Prezenta decizie intră în vigoare la data adoptării.

      Adoptată la Bruxelles, 8 septembrie 2014.

            Pentru Consiliu

            Președintele

         S. GOZI

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia 2011/857/PESC a Consiliului din 19 decembrie 2011 de modificare și de prelungire a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)

text:
               21.12.2011

               RO

               Jurnalul Oficial al Uniunii Europene

               L 338/52

         DECIZIA 2011/857/PESC A CONSILIULUI
   din 19 decembrie 2011
   de modificare și de prelungire a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 12 decembrie 2005, Consiliul a adoptat Acțiunea comună 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (1).

               (2)

               La 26 mai 2011, Consiliul a adoptat Decizia 2011/312/PESC (2) de modificare a Acțiunii comune 2005/889/PESC și de prelungire a acesteia până la 31 decembrie 2011.

               (3)

               La 8 noiembrie 2011, Comitetul politic și de securitate (COPS) a recomandat prelungirea tehnică a misiunii cu încă șase luni.

               (4)

               EU BAM Rafah ar trebui să fie prelungită în continuare, de la 1 ianuarie 2012 până la 30 iunie 2012, în baza mandatului său actual.

               (5)

               Este de asemenea necesar să se stabilească valoarea de referință financiară destinată acoperirii cheltuielilor aferente EU BAM Rafah pentru perioada 1 ianuarie 2012-30 iunie 2012.

               (6)

               EU BAM Rafah se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din Tratatul privind Uniunea Europeană,

         ADOPTĂ PREZENTA DECIZIE:
   Articolul 1
   Acțiunea comună 2005/889/PESC se modifică după cum urmează:

               1.

               Articolul 12 se înlocuiește cu următorul text:
               „Articolul 12
               Securitatea
               (1)   Prin coordonare cu Direcția de securitate a Serviciului European de Acțiune Externă (SEAE), comandantul operației civile oferă șefului misiunii îndrumări cu privire la planificarea măsurilor de securitate și asigură punerea în aplicare corespunzătoare și eficientă a acestora pentru EU BAM Rafah, în conformitate cu articolele 5 și 9.
               (2)   Șeful misiunii răspunde de securitatea EU BAM Rafah și de asigurarea respectării cerințelor minime de securitate aplicabile EU BAM Rafah, în conformitate cu politica UE privind securitatea personalului desfășurat în afara UE cu atribuții operaționale în temeiul titlului V din TUE și cu instrumentele sale conexe.
               (3)   Șeful misiunii este asistat de un ofițer superior de securitate al misiunii (OSSM), care raportează șefului misiunii și menține, de asemenea, o strânsă relație funcțională cu Departamentul de securitate al SEAE.
               (4)   Personalul EU BAM Rafah urmează o instruire obligatorie în domeniul securității înainte de a își începe exercitarea atribuțiilor, în conformitate cu OPLAN. De asemenea, personalul EU BAM Rafah urmează periodic, în teatrul de operații, instruiri organizate de OSSM.”;

               2.

               La articolul 13, alineatul (1) se înlocuiește cu următorul text:
               „(1)   Valoarea financiară de referință destinată acoperirii cheltuielilor aferente misiunii în perioada 25 noiembrie 2005-31 decembrie 2011 este de 21 570 000 EUR.
               Valoarea financiară de referință destinată acoperirii cheltuielilor aferente misiunii în perioada 1 ianuarie 2012-30 iunie 2012 este de 970 000 EUR.”;

               3.

               La articolul 16, al doilea paragraf se înlocuiește cu următorul text:
               „Prezenta acțiune comună expiră la 30 iunie 2012.”.

         Articolul 2
   Prezenta decizie intră în vigoare la data adoptării.
   Se aplică de la 1 ianuarie 2012.

      Adoptată la Bruxelles, 19 decembrie 2011.

            Pentru Consiliu

            Președintele

         M. DOWGIELEWICZ

      (1)  JO L 327, 14.12.2005, p. 28.

      (2)  JO L 140, 27.5.2011, p. 55.


title: 2008/540/CE: Decizia Parlamentului European din 24 aprilie 2007 privind închiderea conturilor referitoare la execuția bugetului celui de-al șaselea, de-al șaptelea, de-al optulea și de-al nouălea Fond European de Dezvoltare aferent exercițiului financiar 2005

text:
               15.7.2008

               RO

               Jurnalul Oficial al Uniunii Europene

               L 187/197

      DECIZIA PARLAMENTULUI EUROPEAN

   din 24 aprilie 2007
   privind închiderea conturilor referitoare la execuţia bugetului celui de-al şaselea, de-al şaptelea, de-al optulea şi de-al nouălea Fond European de Dezvoltare aferent exerciţiului financiar 2005
   (2008/540/CE)
   PARLAMENTUL EUROPEAN,
   având în vedere raportul Comisiei privind urmările deciziilor privind descărcarea de gestiune din 2004 [COM(2006) 0641 şi anexa sa SEC(2006) 1376],
   având în vedere situaţiile financiare şi conturile de venituri şi cheltuieli ale celui de-al şaselea, de-al şaptelea, de-al optulea şi de-al nouălea Fond European de Dezvoltare pentru exerciţiul financiar 2005 [COM(2006) 0429 – C6-0264/2006] (1),
   având în vedere raportul privind gestiunea financiară a celui de-al şaselea, de-al şaptelea, de-al optulea şi de-al nouălea Fond European de Dezvoltare pentru exerciţiul financiar 2005 [COM(2006) 0405],
   având în vedere Raportul anual al Curţii de Conturi privind activităţile finanţate de cel de-al şaselea, de-al şaptelea, de-al optulea şi de-al nouălea Fond European de Dezvoltare pentru exerciţiul financiar 2005, însoţit de răspunsurile instituţiilor verificate (2),
   având în vedere declaraţia de asigurare privind fiabilitatea conturilor şi legalitatea şi regularitatea tranzacţiilor subiacente, întocmită de Curtea de Conturi în temeiul articolului 248 din Tratatul CE (3),
   având în vedere Recomandările Consiliului din 27 februarie 2007 (6061/2007 – C6-0094/2007, 6062/2007 – C6-0095/2007, 6063/2007 – C6-0096/2007, 6064/2007 – C6-0097/2007),
   având în vedere articolul 33 din Acordul intern din 20 decembrie 1995 dintre reprezentanţii guvernelor statelor membre, reuniţi în cadrul Consiliului, privind finanţarea şi gestionarea ajutoarelor Comunităţii în cadrul celui de-al doilea protocol financiar al celei de-a patra convenţii ACP-CE (4),
   având în vedere articolul 32 din Acordul intern din 18 septembrie 2000 dintre reprezentanţii guvernelor statelor membre, reuniţi în cadrul Consiliului, privind finanţarea şi gestionarea ajutoarelor Comunităţii în cadrul protocolului financiar al Acordului de parteneriat între ţările din Africa, Caraibe şi Pacific şi Comunitatea Europeană şi statele sale membre, semnat la Cotonou (Benin) la 23 iunie 2000, şi privind alocarea ajutoarelor financiare destinate ţărilor şi teritoriilor de peste mări, pentru care se aplică dispoziţiile părţii a patra din Tratatul CE (5),
   având în vedere articolul 276 din Tratatul CE,
   având în vedere articolul 74 din Regulamentul financiar din 16 iunie 1998 aplicabil cooperării pentru finanţarea dezvoltării în temeiul celei de-a patra Convenţii ACP-CE (6),
   având în vedere articolul 119 din Regulamentul financiar din 27 martie 2003 aplicabil celui de-al nouălea Fond European de Dezvoltare (7),
   având în vedere articolul 70, articolul 71 a treia liniuţă şi anexa V la Regulamentul său de procedură,
   având în vedere raportul Comisiei pentru control bugetar şi avizul Comisiei pentru dezvoltare (A6-0115/2007),

               1.

               constată că situaţia conturilor anuale finale ale celui de-al şaselea, de-al şaptelea, de-al optulea şi de-al nouălea Fond European de Dezvoltare se prezintă după cum urmează:
               Tabel 1
               Utilizarea cumulativă a resurselor FED la 31 decembrie 2005

                           (milioane EUR)

                           Situaţia la sfârşitul exerciţiului 2004

                           Execuţia bugetului în cursul exerciţiului financiar 2005

                           Situaţia la sfârşitul exerciţiului 2005

                           Suma globală

                           Rata de execuţie % (9)

                           FED 6

                           FED 7

                           FED 8

                           FED 9

                           Suma globală

                           FED 6

                           FED 7

                           FED 8

                           FED 9

                           Suma globală

                           Rata de execuţie % (9)

                           A – RESURSE (8)

                           43 801,8

                           -24,6

                           -86,1

                           - 275,1

                           1 038,9

                           653,2

                           7 414,8

                           10 781,6

                           11 315,6

                           14 943,0

                           44 455,0

                           B – UTILIZARE

                                       1.

                                       Angajamente financiare

                           35 692,2

                           81,5

                           -24,6

                           -86,1

                           - 275,1

                           3 420,8

                           3 035,1

                           7 414,8

                           10 781,6

                           11 315,6

                           9 215,3

                           38 727,3

                           87,1

                                       2.

                                       Angajamente juridice individuale

                           30 313,2

                           69,2

                           -1,3

                           110,5

                           472,0

                           2 070,9

                           2 652,1

                           7 377,0

                           10 529,0

                           10 247,2

                           4 812,1

                           32 965,3

                           74,2

                                       3.

                                       Plăţi (9)

                           25 918,0

                           59,2

                           21,6

                           235,3

                           854,1

                           1 373,7

                           2 484,7

                           7 333,7

                           10 084,9

                           8 385,2

                           2 598,9

                           28 402,7

                           63,9

                           C – Plăţi datorate (B1 - B3)

                           9 774,2

                           22,3

                           81,1

                           696,7

                           2 930,3

                           6 616,4

                           10 324,5

                           23,2

                           D – Sold disponibil (A - B1)

                           8 109,6

                           18,5

                           0,0

                           0,0

                           0,0

                           5 727,7

                           5 727,7

                           12,9

                              Sursa: Curtea de Conturi, pe baza Rapoartelor FED privind execuţia financiară şi situaţiile financiare la 31 decembrie 2005.

               2.

               aprobă închiderea conturilor referitoare la execuţia bugetului celui de-al şaselea, de-al şaptelea, de-al optulea şi de-al nouălea Fond European de Dezvoltare aferent exerciţiului financiar 2005;

               3.

               încredinţează Preşedintelui sarcina de a transmite prezenta decizie Consiliului, Comisiei, Curţii de Justiţie, Curţii de Conturi şi Băncii Europene de Investiţii, şi de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO C 265, 31.10.2006, p. 1.

      (2)  JO C 263, 31.10.2006, p. 205.

      (3)  JO C 263, 31.10.2006, p. 213.

      (4)  JO L 156, 29.5.1998, p. 108.

      (5)  JO L 317, 15.12.2000, p. 355.

      (6)  JO L 191, 7.7.1998, p. 53.

      (7)  JO L 83, 1.4.2003, p. 1.

      (8)  Alocări iniţiale pentru FED 6, 7, 8 şi 9, dobânzi, resurse diverse şi transferuri din FED anterioare.

      (9)  Ca procent din resurse.

      Sursa: Curtea de Conturi, pe baza Rapoartelor FED privind execuţia financiară şi situaţiile financiare la 31 decembrie 2005.


title: Decizia Consiliului din 27 februarie 2006 de modificare a Deciziei 2000/24/CE în vederea includerii Republicii Maldive pe lista țărilor aflate sub incidența acesteia în urma tsunami-urilor produse în Oceanul Indian, în decembrie 2004

text:
Anunţ juridic important

|

32006D0174

Official Journal L 062 , 03/03/2006 P. 0026 - 0026

		20060227Decizia Consiliuluidin 27 februarie 2006de modificare a Deciziei 2000/24/CE în vederea includerii Republicii Maldive pe lista țărilor aflate sub incidența acesteia în urma tsunami-urilor produse în Oceanul Indian, în decembrie 2004(2006/174/CE)CONSILIUL UNIUNII EUROPENE,având în vedere Tratatul de instituire a Comunității Europene și, în special, articolul 181a al acestuia,având în vedere propunerea Comisiei,având în vedere avizul Parlamentului European [1],întrucât:(1) Tsunami-urile produse în regiunea Oceanului Indian la 26 decembrie 2004 au cauzat pagube de amploare în anumite regiuni costiere ale țărilor limitrofe.(2) Banca Europeană de Investiții a identificat proiecte potențiale în țările cel mai grav afectate, inclusiv Republica Maldive, în beneficiul entităților care au suferit pierderi directe sau indirecte ca rezultat al tsunami-urilor.(3) Decizia 2000/24/CE a Consiliului din 22 decembrie 1999 privind acordarea unei garanții comunitare Băncii Europene de Investiții împotriva pierderilor în cadrul unor împrumuturi pentru proiecte din afara Comunității (Europa Centrală și de Est, țări mediteraneene, America Latină și Asia și Republica Africa de Sud) [2] nu include Republica Maldive pe lista țărilor aflate sub incidența acesteia.(4) Prin urmare, Decizia 2000/24/CE ar trebui modificată în consecință,DECIDE:Articolul 1La articolul 1 alineatul (2) a patra liniuță din Decizia 2000/24/CE se introduce termenii "Republica Maldive" între "Malaezia" și "Mongolia".Articolul 2Prezenta decizie produce efecte la data adoptării sale.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 27 februarie 2006.Pentru ConsiliuPreședinteleU. Plassnik[1] Aviz emis la 17 ianuarie 2006 (nepublicat încă în Jurnalul Oficial).[2] JO L 9, 13.1.2000, p. 24, decizie astfel cum a fost modificată ultima dată prin Decizia 2005/47/CE (JO L 21, 25.1.2005, p. 9).--------------------------------------------------


title: 2014/669/UE: Decizia Consiliului din 23 iunie 2014 privind semnarea, în numele Uniunii Europene, a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește dispozițiile referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți

text:
               20.9.2014

               RO

               Jurnalul Oficial al Uniunii Europene

               L 278/6

         DECIZIA CONSILIULUI
   din 23 iunie 2014
   privind semnarea, în numele Uniunii Europene, a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește dispozițiile referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți

      (2014/669/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (2) litera (b), coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 22 ianuarie 2007, Consiliul a autorizat Comisia să deschidă negocierile cu Ucraina pentru încheierea unui nou acord între Uniunea Europeană și Ucraina care să înlocuiască Acordul de parteneriat și de cooperare (1).

               (2)

               Ținând seama de relațiile istorice apropiate și de legăturile tot mai strânse dintre părți, precum și de dorința acestora de a consolida și de a extinde relațiile într-un mod ambițios și inovator, negocierile privind Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”) au fost finalizate cu succes prin parafarea acordului în 2012.

               (3)

               Ca urmare a semnării preambulului, a articolului 1, a titlurilor I, II și VII din acord în cadrul Reuniunii la nivel înalt între Uniune și statele membre ale acesteia, pe de o parte, și Ucraina, pe de altă parte, care a avut loc la Bruxelles la 21 martie 2014, părțile care au rămas din acord ar trebui semnate în numele Uniunii.

               (4)

               Prezenta decizie se referă numai la articolul 17 din acord, care are drept obiect tratamentul aplicat resortisanților țărilor terțe care lucrează cu forme legale pe teritoriul celeilalte părți și care intră în domeniul de aplicare al titlului V din partea a treia din Tratatul privind funcționarea Uniunii Europene. Scopul și conținutul acestor dispoziții este distinct și independent de scopul și conținutul celorlalte dispoziții ale acordului de instituire a unei asocieri între părți. O decizie separată cu privire la celelalte dispoziții ale acordului, în măsura în care acestea nu au fost semnate la 21 martie 2014, va fi adoptată în paralel cu prezenta decizie.

               (5)

               În conformitate cu articolele 1 și 2 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, respectivele state membre nu participă la adoptarea prezentei decizii, nu au obligații în temeiul acesteia și nu fac obiectul aplicării sale.

               (6)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (7)

               Acordul nu ar trebui interpretat în sensul că ar conferi drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre,

         ADOPTĂ PREZENTA DECIZIE:
   Articolul 1
   (1)   Semnarea, în numele Uniunii, a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (denumit în continuare „acordul”) în ceea ce privește articolul 17 se autorizează, sub rezerva încheierii acordului menționat și în conformitate cu Actul final.
   (2)   Textul acordului este atașat la Decizia 2014/295/UE a Consiliului din 17 martie 2014 privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește preambulul, articolul 1 și titlurile I, II și VII (2).
   Actul final este atașat la Decizia 2014/668/UE a Consiliului din 23 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți) și titlurile IV, V, VI și VII din acord, precum și a anexelor și protocoalelor aferente (3), adoptată în paralel cu prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Acordul nu se interpretează în sensul că ar conferi drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre.
   Articolul 4
   Prezenta decizie intră în vigoare la data adoptării.

      Adoptată la Luxemburg, 23 iunie 2014.

            Pentru Consiliu

            Președintele

         C. ASHTON

      (1)  Acord de parteneriat și cooperare între Comunitățile Europene și statele membre ale acestora, pe de o parte, și Ucraina, pe de altă parte (JO L 49, 19.2.1998, p. 3).

      (2)  JO L 161, 29.5.2014, p. 1.

      (3)  A se vedea pagina 1 din prezentul Jurnal Oficial.


title: 2009/486/CE: Decizia Comisiei din 22 iunie 2009 privind achiziționarea antigenilor virusului febrei aftoase

text:
               23.6.2009

               RO

               Jurnalul Oficial al Uniunii Europene

               L 160/27

      DECIZIA COMISIEI

   din 22 iunie 2009
   privind achiziționarea antigenilor virusului febrei aftoase
   (2009/486/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 14 al doilea paragraf,
   având în vedere Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a Deciziilor 89/531/CEE și 91/665/CEE și de modificare a Directivei 92/46/CEE (2), în special articolul 80 alineatul (2),
   întrucât:

               (1)

               Decizia 90/424/CEE stabilește procedurile care reglementează contribuția financiară comunitară la măsuri veterinare specifice. Măsurile respective cuprind campania împotriva febrei aftoase. Respectiva decizie prevede că se poate acorda asistență comunitară pentru a înființa o rezervă comunitară de vaccinuri împotriva febrei aftoase și solicită să se determine nivelul participării Comunității și condițiile la care poate fi supusă o astfel de participare.

               (2)

               În conformitate cu Decizia 91/666/CEE a Consiliului din 11 decembrie 1991 privind constituirea rezervelor comunitare de vaccinuri împotriva febrei aftoase (3), s-au constituit stocuri de antigeni pentru formularea rapidă a vaccinurilor împotriva febrei aftoase.

               (3)

               În temeiul Directivei 2003/85/CE, Comisia se asigură că rezervele comunitare de antigeni concentrați inactivați, destinați producerii de vaccinuri împotriva febrei aftoase, sunt păstrate în locațiile băncii comunitare de antigeni și vaccinuri. Rezervele respective sunt păstrate, din motive de securitate, în locuri desemnate, în locațiile producătorului.

               (4)

               Numărul de doze și varietatea de sușe și de subtipuri de antigeni ai virusului febrei aftoase depozitate în banca comunitară de antigeni și vaccinuri sunt determinate ținând seama de necesitățile estimate în contextul planurilor de intervenție prevăzute de respectiva directivă și al situației epidemiologice, după consultarea laboratorului comunitar de referință pentru febra aftoasă, după caz.

               (5)

               Deteriorarea situației în ceea ce privește febra aftoasă în anumite părți ale lumii necesită creșterea urgentă a anumitor stocuri de antigeni, datorită riscurilor pentru situația epidemiologică din Comunitate și țările vecine.

               (6)

               Orice decizie referitoare la achiziționarea de cantități suplimentare și de alte subtipuri de antigeni ai virusului febrei aftoase ar trebui să țină seama de cantitățile actuale din antigenii respectivi, de compatibilitatea necesară combinării lor în vaccinuri polivalente și de autorizația de introducere pe piață deținută de producătorul antigenilor în cel puțin unul dintre statele membre, în conformitate cu Directiva 2001/82/CE a Parlamentului European și a Consiliului din 6 noiembrie 2001 de instituire a unui cod comunitar cu privire la produsele medicamentoase veterinare (4).

               (7)

               Ar trebui să se țină seama, de asemenea, de raportul laboratorului mondial de referință pentru febra aftoasă al Organizației Națiunilor Unite pentru Alimentație și Agricultură (FAO), care este, de asemenea, laboratorul comunitar de referință pentru febra aftoasă desemnat în conformitate cu Decizia 2006/393/CE a Comisiei (5), privind o listă de antigeni prioritari recomandați pentru băncile de antigeni, listă aprobată de comitetul tehnic (6) în octombrie 2008 și în cadrul celei de a șaptezeci și șaptea ședință a Comitetului executiv al Comisiei Europene pentru Combaterea Febrei Aftoase (EUFMD), în decembrie 2008 (7), la FAO.

               (8)

               Orice decizie referitoare la procedurile de achiziții ar trebui să țină seama de faptul că, atunci când este în interesul Comunității, vaccinurile pot fi furnizate țărilor care se găsesc într-o situație endemică, în conformitate cu articolul 12 din Decizia 90/424/CEE și articolul 83 alineatul (3) din Directiva 2003/85/CE. Din acest motiv, antigenii trebuie să provină de la același producător, în scopul de a fi combinați în vaccinuri polivalente a căror compoziție va varia în funcție de situația din țara țintă. Prin urmare, este necesară utilizarea procedurii de negociere prevăzute la articolul 126 alineatul (1) litera (b) și litera (g) punctul (i) din Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (8).

               (9)

               În conformitate cu articolul 80 alineatul (4) din Directiva 2003/85/CE, condițiile de constituire și de depozitare a rezervelor comunitare de antigeni și vaccinuri autorizate în locațiile unităților de fabricare sunt specificate în contractele încheiate între Comisie și unitățile în cauză.

               (10)

               Directiva 2003/85/CE prevede că informațiile referitoare la cantitățile și subtipurile de antigeni sau la vaccinurile autorizate depozitate în banca comunitară de antigeni și vaccinuri au un caracter confidențial. Prin urmare, informațiile menționate în anexa la prezenta decizie, referitoare la cantitățile și subtipurile de antigeni ai virusului febrei aftoase care urmează să fie cumpărate, ar trebui să nu fie publicate.

               (11)

               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   (1)   Comisia cumpără, până la 31 decembrie 2009, antigeni ai virusului febrei aftoase concentrați și inactivați, în conformitate cu cantitățile și subtipurile stabilite în anexă.
   (2)   Comisia se asigură că, până la 31 decembrie 2009, antigenii menționați la alineatul (1) se repartizează și se depozitează în cele două locuri desemnate, în locațiile producătorului, astfel cum s-a stabilit în anexă.
   (3)   Comisia asigură formularea, finisarea, îmbutelierea, etichetarea și distribuirea vaccinurilor reconstituite pe baza antigenilor respectivi.
   (4)   Comisia pune în aplicare măsurile prevăzute la alineatele (1), (2) și (3) în cooperare cu unitatea de fabricare a antigenilor în cauză depozitați deja la banca comunitară de antigeni și vaccinuri.
   Articolul 2
   (1)   Contribuția financiară comunitară pentru măsurile prevăzute la articolul 1 alineatele (1), (2) și (3) este de 100 % din costurile suportate, fără să depășească 4 706 950 EUR.
   (2)   Comisia încheie un contract privind achiziționarea antigenilor menționați la articolul 1 alineatul (1), distribuirea acestora către banca comunitară de antigeni și vaccinuri și depozitarea lor în banca respectivă, precum și un alt contract privind măsurile legate de formularea, finisarea, îmbutelierea, etichetarea și distribuirea vaccinurilor reconstituite pe baza antigenilor respectivi.
   (3)   Directorul general al Direcției Generale Sănătate și Consumatori este autorizat să semneze, în numele Comisiei, contractele prevăzute la alineatul (2).
   Articolul 3
   În conformitate cu articolul 80 alineatul (3) din Directiva 2003/85/CE, anexa la prezenta decizie nu se publică.

      Adoptată la Bruxelles, 22 iunie 2009.

            Pentru Comisie

         Androulla VASSILIOU

            Membru al Comisiei

      (1)  JO L 224, 18.8.1990, p. 19.

      (2)  JO L 306, 22.11.2003, p. 1.

      (3)  JO L 368, 31.12.1991, p. 21.

      (4)  JO L 311, 28.11.2001, p. 1.

      (5)  JO L 152, 7.6.2006, p. 31.

      (6)  http://www.fao.org/ag/againfo/commissions/en/documents/reports/erice/APPENDIX_05.pdf

      (7)  http://www.fao.org/ag/againfo/commissions/docs/excom77/App05.pdf

      (8)  JO L 357, 31.12.2002, p. 1.


title: 2008/498/CE: Decizia Parlamentului European din 24 aprilie 2007 privind descărcarea de gestiune pentru execuția bugetului general al Uniunii Europene aferent exercițiului financiar 2005, secțiunea II - Consiliu

text:
               15.7.2008

               RO

               Jurnalul Oficial al Uniunii Europene

               L 187/20

         DECIZIA PARLAMENTULUI EUROPEAN
   din 24 aprilie 2007
   privind descărcarea de gestiune pentru execuţia bugetului general al Uniunii Europene aferent exerciţiului financiar 2005, secţiunea II – Consiliu
   (2008/498/CE)
   PARLAMENTUL EUROPEAN,
   având în vedere bugetul general al Uniunii Europene pentru exerciţiul financiar 2005 (1),
   având în vedere conturile anuale finale ale Comunităţilor Europene pentru exerciţiul financiar 2005 – volumul I (C6-0466/2006) (2),
   având în vedere raportul anual al Consiliului către autoritatea de descărcare de gestiune privind auditările interne efectuate în 2005,
   având în vedere raportul anual al Curţii de Conturi privind execuţia bugetului aferent exerciţiului financiar 2005 şi rapoartele sale speciale, însoţite fiecare de răspunsurile instituţiilor verificate (3),
   având în vedere declaraţia de asigurare privind fiabilitatea conturilor şi legalitatea şi regularitatea tranzacţiilor subiacente, întocmită de Curtea de Conturi în temeiul articolului 248 din Tratatul CE (4),
   având în vedere articolul 272 alineatul (10) şi articolele 274, 275 şi 276 din Tratatul CE,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (5), în special articolele 50, 86, 145, 146 şi 147,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar (A6-0108/2007),

               1.

               acordă Secretarului General al Consiliului descărcarea de gestiune pentru execuţia bugetului aferent exerciţiului financiar 2005;

               2.

               îşi prezintă observaţiile în cadrul rezoluţiei de mai jos;

               3.

               încredinţează Preşedintelui sarcina de a transmite prezenta decizie împreună cu rezoluţia Parlamentului, ca parte integrantă a acesteia, Consiliului, Comisiei, Curţii de Justiţie, Curţii de Conturi şi Băncii Europene de Investiţii, precum şi instituţiilor de audit naţionale şi regionale ale statelor membre, şi de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Harald RØMER

      (1)  JO L 60, 8.3.2005.

      (2)  JO C 264, 31.10.2006, p. 1.

      (3)  JO C 263, 31.10.2006, p. 1.

      (4)  JO C 263, 31.10.2006, p. 10.

      (5)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).
    ---documentbreak---

               15.7.2008

               RO

               Jurnalul Oficial al Uniunii Europene

               L 187/21

         REZOLUŢIA PARLAMENTULUI EUROPEAN
   din 24 aprilie 2007
   conţinând observaţiile care fac parte integrantă din decizia privind descărcarea de gestiune pentru execuţia bugetului general al Uniunii Europene aferent exerciţiului financiar 2005, secţiunea II – Consiliu
   PARLAMENTUL EUROPEAN,
   având în vedere bugetul general al Uniunii Europene pentru exerciţiul financiar 2005 (1),
   având în vedere conturile anuale finale ale Comunităţilor Europene pentru exerciţiul financiar 2005 – volumul I (C6-0466/2006) (2),
   având în vedere raportul anual al Consiliului către autoritatea de descărcare de gestiune privind auditările interne efectuate în 2005,
   având în vedere raportul anual al Curţii de Conturi privind execuţia bugetului aferent exerciţiului financiar 2005 şi rapoartele sale speciale, însoţite fiecare de răspunsurile instituţiilor verificate (3),
   având în vedere declaraţia de asigurare privind fiabilitatea conturilor şi legalitatea şi regularitatea tranzacţiilor subiacente, întocmită de Curtea de Conturi în temeiul articolului 248 din Tratatul CE (4),
   având în vedere articolul 272 alineatul (10) şi articolele 274, 275 şi 276 din Tratatul CE,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene (5), în special articolele 50, 86, 145, 146 şi 147,
   având în vedere articolul 71 şi anexa V la Regulamentul său de procedură,
   având în vedere raportul Comisiei pentru control bugetar (A6-0108/2007),

               1.

               constată că, în 2005, Consiliul a avut la dispoziţie credite de angajament în valoare de 588 182 640,52 EUR, cu o rată de utilizare de 96,69 %;

               2.

               constată că, în urma introducerii contabilităţii de angajamente începând de la 1 ianuarie 2005, situaţiile financiare ale Consiliului prezintă un rezultat pozitiv de 19 386 891,40 EUR şi valori identice (398 520 004,03 EUR) pentru activ şi pasiv;

               3.

               regretă că, spre deosebire de celelalte instituţii, Consiliul nu prezintă Parlamentului European un raport anual de activitate, invocând convenţia tacită din 1970 („Gentlemens Agreement”, conform rezoluţiei înscrise în procesul-verbal al reuniunii Consiliului din 22 aprilie 1970) şi absenţa unor dispoziţii în acest sens în cadrul Regulamentului financiar; invită Consiliul să reexamineze decizia sa de a nu publica un raport de activitate pentru spori gradul său de responsabilitate în raport cu publicul larg şi cu contribuabilii;

               4.

               subliniază că la punctul 10.11, Curtea de Conturi Europeană (CCE) constată că, în vreme ce reforma sistemului de rambursare a cheltuielilor de deplasare ale reprezentanţilor membrilor Consiliului a redus în mod semnificativ povara administrativă, controalele asupra validităţii declaraţiilor statelor membre, realizate înainte de efectuarea plăţii din iulie 2005, au fost insuficiente;

               5.

               constată, în urma raportului anual al auditorului intern, că, în ceea ce priveşte cheltuielile de misiune ale reprezentanţilor membrilor Consiliului, auditorul intern subliniază necesitatea existenţei unei mai mari transparenţe în privinţa eligibilităţii reuniunilor şi a cheltuielilor rambursabile şi recomandă constituirea unui grup de lucru care să examineze această chestiune;

               6.

               ia notă de răspunsul adresat de către Consiliu Curţii de Conturi, conform căruia, pe baza unui raport al serviciului de audit intern al Consiliului privind funcţionarea noului sistem de rambursare a cheltuielilor de deplasare ale reprezentanţilor membrilor Consiliului, la un an de la introducerea sa, în 2004, secretariatul Consiliului reexaminează acest sistem; constată că fiecare delegaţie primeşte acum din partea Secretariatului Consiliului un buget limitat, căruia i se aplică un plafon;

               7.

               reaminteşte că secretariatul Consiliului a refuzat să răspundă în mod oficial la un chestionar adresat tuturor instituţiilor (inclusiv Parlamentului European), privind utilizarea maşinilor oficiale, invocând dispoziţiile convenţiei tacite din 1970 menţionate anterior;

               8.

               subliniază faptul că această convenţie tacită prevede, referitor la secţiunea din buget care priveşte Parlamentul European, următoarele:
               „Consiliul se angajează să nu aducă modificări estimării bugetului de cheltuieli al Parlamentului European. Acest angajament se aplică în măsura în care această estimare a bugetului nu contravine dispoziţiilor comunitare, în special în ceea ce priveşte Statutul funcţionarilor şi Regimul aplicabil celorlalţi agenţi, precum şi sediul instituţiilor”;

               9.

               consideră că, având în vedere vechimea acesteia şi diferenţa substanţială între modul în care este formulată şi sensul sau interpretarea care îi este atribuită, convenţia tacită ar trebui, probabil, revizuită;

               10.

               consideră că actualul compromis, care constă în organizarea unui dialog informal între Consiliu şi preşedintele şi raportorul comisiei competente, ar trebui lărgit pentru a include un membru al fiecărui grup politic; încredinţează comisiei sale competente sarcina de a începe negocieri cu Consiliul în vederea revizuirii aranjamentelor actuale privind dialogul informal înainte de următoarea procedură de descărcare de gestiune;

               11.

               constată că, în raportul său special nr. 9/2006, CCE a relevat faptul că, în 2005, costul traducerii unei pagini la Consiliu era de 276 EUR (faţă de 194 EUR la Comisie şi 119 EUR la Parlament); constată că această diferenţă este datorată, în parte, reducerii de către secretariatul Consiliului a numărului şi lungimii documentelor trimise la traducere şi stabilirii unei liste de documente de bază, şi că, la momentul potrivit, Consiliul intenţionează să reducă în mod substanţial numărul personalului de traducere;

               12.

               solicită o transparenţă maximă în domeniul politicii externe şi de securitate comună (PESC); solicită Consiliului să se asigure că, în conformitate cu punctul 42 din Acordul interinstituţional din 17 mai 2006 între Parlamentul European, Consiliu şi Comisie privind disciplina bugetară şi buna gestiune financiară (6), nicio cheltuială operaţională legată de PESC nu apare în bugetul Consiliului; îşi rezervă dreptul de a lua măsurile necesare, atunci când este cazul, în eventualitatea în care acordul nu este respectat.

      (1)  JO L 60, 8.3.2005.

      (2)  JO C 264, 31.10.2006, p. 1.

      (3)  JO C 263, 31.10.2006, p. 1.

      (4)  JO C 263, 31.10.2006, p. 10.

      (5)  JO L 248, 16.9.2002, p. 1. Regulament modificat prin Regulamentul (CE, Euratom) nr. 1995/2006 (JO L 390, 30.12.2006, p. 1).

      (6)  JO C 139, 14.6.2006, p. 1.